
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 011/1/190695 (1) 

Μεταβίβαση αρμοδιότητας του Αρχηγού Γενικού Επιτελείου Στρατού 
σε Ανώτατους Αξιωματικούς από τη μεταβιβασθείσα σ’ αυτόν από 
τον Υπουργό Εθνικής Άμυνας. 

Ο ΑΡΧΗΓΟΣ ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Έχοντας υπόψη: 

α. Τις διατάξεις του άρθρου 7 του Νόμου 660/77 «Περί Υπουργείου 
Εθνικής Άμυνας και των Οργάνων της Ανωτάτης Διοικήσεως και 
Ελέγχου των Ενόπλων Δυνάμεων». 

β. Τη Φ. 454/40/1948/Σ.1403/9.5,89/ΥΕΘΑ Απόφαση του 
Υπουργού Εθνικής Άμυνας «Περί μεταβιβάσεως αρμοδιοτήτων στον 

Α/ 

ΓΕΕΘΑ και Αρχηγούς ΓΕ των Κλάδων των ΕΔ» (ΦΕΚ 334/9.5.89 
ΤΒ’), αποφασίζουμε: 

Άρθρο 1 

Μεταβιβάζουμε την αρμοδιότητα χορηγήσεως κανονικών αδειών 
και αδειών μικρής διάρκειας στο Στρατιωτικό Προσωπικό ως και στους 
Πολιτικούς Υπαλλήλους του Γενικού Επιτελείου Στρατού, σε περί¬ 
πτωση κατεπείγουσας ανάγκης, στο διάστημα που μεσολαβεί από την 
προκήρυξη των εκλογών μέχρι και την ημέρα της ψηφοφορίας (2 Ιουν. - 
18 Ιουν. 89), στους Ανώτατους Αξ/κούς ως εξής: 

α. Για το Εσωτερικό 

1. Γενικό Επιθεωρητή Στρατού και Υπαρχηγούς για το υπαγόμενο 
σ’ αυτούς προσωπικό. 

2. Διευθυντές Διευθύνσεων Όπλων-Σωμάτων του Γενικού Επιτε¬ 
λείου Στρατού για το προσωπικό των Μονάδων, που υπάγονται σ’ αυ¬ 
τούς και ΔΑΚ/ΓΕΣ για το προσωπικό της ΣΜΥ. 

3. Διοικητές των Μειζόνων Σχηματισμών (1η ΣΤΡΑΤΙΑ - Α' - Β' - 
Γ’ - Δ'ΣΣ-ΑΣΔΕΝ-ΣΔΑ) - ΑΣΠ - ΣΣΕ και VIII ΜΠ για το προσωπικό 
των οργανικών και υπό διοίκηση Μονάδων αυτών. 

β. Για το Εξωτερικό 

Β’ Υπαρχηγό του Γενικού Επιτελείου Στρατού. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Μαΐου 1989 
Ο ΑΡΧΗΓΟΣ 

ΑΝΤ/ΓΟΣ ΣΤΑΜΑΤΙΟΣ ΒΕΛΛΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Π13-7818/ΑΣ3144 (2) 

Διαπίστωση της ανάγκης πρόσληψης προσωπικού στην Κ.Υ. του 

Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρ. 14 του Ν. 1735/1987 «Προσλήψεις στο 
Δημόσιο Τομέα». 

2. Τις διατάξεις του κεφαλ. Β' του Ν. 993/79 «Περί του επί συμβά- 
σει Ιδιωτικού δικαίου του Δημοσίου κλπ.», 

3. Την Πράξ. 50/2.2.1989 του Υπουργού Προεδρίας της Κυβέρνη¬ 
σης με την οποία εγκρίθηκε η πρόσληψη προσωπικού με σύμβαση Ιδιω¬ 
τικού Δικαίου ορισμένου χρόνου σύμφωνα με τις διατάξεις του Κεφαλ. 
Β’ του Ν. 993/79, 

4. Την κάλυψη, σε προσωπικό ορισμένων κατηγοριών, των αναγκών 
της Κεντρικής Υπηρεσίας του Υπουργείου Εξωτερικών, αποφασί¬ 
ζουμε: 

Διαπιστώνουμε το-απρόβλεπτο και επείγον των αναγκών της Κεντρι¬ 
κής Υπηρεσίας του Υπουργείου Εξωτερικών για την πρόσληψη με 
σχέση εργασίας ιδιωτικού δικαίου ορισμένου χρόνου (οκτώ μήνες) σύμ¬ 
φωνα με τις διατάξεις του κεφαλ. Β' του Ν. 993/79, όπως τροποποιή¬ 
θηκε και ισχύει σήμερα των κατωτέρω: 

- Δύο (2) Τεχνικού Προσωπικού 

- Πέντε (5) Προσωπικού Μηχανογραφικής Υπηρεσίας 

- Δύο (2) Οδηγούς Αυτοκινήτων ° 

- Δέκα (10) καθαρίστριες 

- Ένας (1) βιβλιοθηκονόμος 

- Πέντε (5) Νυχτοφύλακες 

- Δέκα πέντε (15) δακτυλογράφων ξένων γλωσσών 

- Δέκα έξι (16) Κλητήρων 

- Τριών (3) Υδραυλικών 

- Τριών (3) Ηλεκτρολόγων 

- Δύο (2) Ψυκτικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐιου 1989 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 

-♦- 

Αριθ. 24860 (3) 

Παράταση προθεσμίας νόμου 1599/1986. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις της παραγράφου 4 του άρθρου 25 του νόμου 1599/ 
1986 «Σχέσεις Κράτους - πολίτη, καθιέρωση νέου τύπου δελτίου ταυτό¬ 
τητας και άλλες διατάξεις» (ΦΕΚ 75), αποφασίζουμε: 

Παρατείνουμε μέχρι την 30.6.1990 την προθεσμία του πρώτου εδα¬ 
φίου της παρ. 4 του άρθρου 25 του νόμου 1599/1986 που αναφέρεται 
στην έκδοση δελτίων ταυτότητας από τις αστυνομικές αρχές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1989 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

-♦- 

Αριθ. 24.863 (4) 

Παράταση προθεσμίας της παραγράφου 3 του άρθρου 5 του Νόμου 
1599/1986. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις της παραγράφου 3 του άρθρου 5 του Νόμου 1599/ 
1986 «Σχέσεις Κράτους-Πολίτη, καθιέρωση νέου τύπου δελτίου ταυτό¬ 
τητας και άλλες διατάξεις» (ΦΕΚ 75/11.6.1986 τεύχος πρώτο), απο¬ 
φασίζουμε: 

Παρατείνουμε μέχρι τις 30.6.1990 την προθεσμία του δεύτερου εδα¬ 
φίου της παραγράφου 3 του άρθρου 5 του Νόμου 1599/1986 που ανα- 
φέρεται στην έκδοση προσωρινού δελτίου ταυτότητας για τους ανήλι¬ 
κους που έχουν γεννηθεί πριν από την 1.7.1987 και δεν έχουν συμπλη¬ 


ρώσει μέχρι τότε το δωδέκατο έτος της ηλικίας τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1989 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 
-♦- 

Αριθ. 10.484 (5) 

Σύσταση Δημοτικής Επιχείρησης Τουριστικής Ανάπτυξης Δήμου Αγίου 
Νικολάου Λασιθίου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 246 του Π. Δ/τος 76/85 
(Δημοτικός και Κοινοτικός Κώδικας) όπως τροποποιήθηκαν με τις δια¬ 
τάξεις της παρ. 1 του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ. Β' 

3. Την απόφαση του δημοτικού συμβουλίου Αγίου Νικολάου του Νο¬ 
μού Λασιθίου με αριθμό 14/89, αποφασίζουμε: 

1. Συνιστάται στο Δήμο Αγίου Νικολάου του Νομού Λασιθίου «Επι¬ 
χείρηση με την επωνυμία Δημοτική Επιχείρηση Τουριστικής Ανάπτυ¬ 
ξης Δήμου Αγίου Νικολάου «Δ.Ε.Τ.Α.Δ.Α.Ν.» ως ίδιο νομικό πρόσωπο 
ιδιωτικού δικαίου το οποίο διέπεται από τις διατάξεις των άρθρων 246 
έως 253, 256, 260 και 272 του Π. Δ/τος 76/85 (Δημοτικός και Κοι¬ 
νοτικός Κώδικας). 

2. Σκοπός της Επιχείρησης είναι: 1) Η εκμετάλλευση της οργανωμέ¬ 
νης πλαζ Άμμου. 

2. Η λειτουργία κυλικείου και εκμετάλλευση εξοπλισμού στην παρα¬ 
λία Αλμυρού. 

3. Η λειτουργία και εκμετάλλευση γραφείου Τουρισμού και κάθε άλ¬ 
λης δραστηριότητας που συμβάλλει στην αξιοποίηση και ανάπτυξη του 
τουρισμού της περιοχής. 

3. Η Επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το δημοτικό συμ¬ 
βούλιο. 

Από τα μέλη του διοικητικού συμβουλίου, τρεις (3) είναι αιρετοί εκ¬ 
πρόσωποι του ΔήμουΆγίου Νικολάου ένας είναι εκπρόσωπος του Επι¬ 
μελητηρίου, δύο (2) μέλη είναι δημότες ή κάτοικοι του Αγίου Νικολάου 
που έχουν πείρα ή γνώσεις σχετικές με το αντικείμενο της Επιχείρησης 
και ένας εκπρόσωπος των εργαζομένων στην Επιχείρηση αν αυτή απα¬ 
σχολεί περισσότερους από είκοσι εργαζομένους. Σε διαφορετική περί¬ 
πτωση ορίζεται εκπρόσωπος του Εργατικού Κέντρου Αγίου Νικολάου. 

4. Η διάρκεια της Επιχείρησης είναι δέκα πέντε (15) χρόνια από τη 
δημοσίευση της απόφαση αυτής στην Εφημερίδα της Κυβερνήσεως. 

5. Έδρα της Επιχείρησης είναι ο Δήμος Αγίου Νικολάου του Νομού 
Λασιθίου. 

6. Το Κεφάλαιο που διαθέτει ο Δήμος Αγίου Νικολάου Επιχείρηση 
είναι: 

α) Έπιπλα και σκεύη όπως αυτά αποτιμήθηκαν από την επιτροπή 
του άρθρου 9 του Ν. 2190/20 συνολικής αξίας 5.821.000 δρχ. 

β) μετρητά 8.800.000 δραχμές. 

7. Πόροι της Επιχείρησης είναι: τα έσοδα από τις εκμεταλλεύσεις της 
και γενικά από την άσκηση της δραστηριότητάς της, οι πρόσοδοι από 
την περιουσία της, δάνεια, κληρονομιές, εισφορές, δωρεές και λοιπές 
επιχορηγήσεις. 

8. Η επιχείρηση διαλύεται: 

α) Με απόφαση του δημοτικού συμβουλίου, με την απόλυτη πλειοψη- 
φία των μελών του και απόφαση του Υπουργού Εσωτερικών. 

β) Όταν λήξει χωρίς να παραταθεί η διάρκεια της Επιχείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο Δήμο Αγίου Νικολάου. 

9. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 

επιχειρήσεις διατάξεις του Π. Δ/τος 76/85 Δ.Κ.Κ. το Ν. 1832/89 και 
τη με αριθμό 25027/9.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/19.4.84 τεύχος Β' 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

-♦- 

Αριθ. 2009380/884/0022 (6) 

Καθορισμός μηνιαίου μισθού και εξόδων παράστασης Διοικητή ΙΚΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου μόνου του Α.Ν. 535/68. 

2. Τις διατάξεις του άρθρου 40 του Ν. 849/78. 

3. Τις διατάξεις του Ν. 754/78. 

4. Τις διατάξεις του Ν. 1160/81. 

5. Την προηγούμενη απόφασή μας 23391/7347/18.3.85 (ΦΕΚ 
155/Β/22.3.85), με την οποία είχε καθοριστεί ο μηνιαίος μισθός του 
Διοικητή του ΙΚΑ σε 115.720 και τα έξοδα παράστασης σε 8.000 
δρχ., αποφασίζουμε: 

Καθορίζουμε το μηνιαίο μισθό του Διοικητή του ΙΚΑ από 1.3.89 σε 
εκατόν ογδόντα έξι χιλιάδες εβδομήντα δύο (186.072) δραχμές και 
έξοδα παράστασης αυτού σε οκτώ χιλιάδες (8.000) δραχμές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

οι ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΟΝΙΚΟΝ ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΑΠ. ΚΑΚΛΑΜΑΝΗΣ 

-♦- 

Αριθ. 2023784/2646/0022 (7) 

Συγκρότηση Επιτροπής για τον επανυπολογισμό αναδρομικών της 

ΑΤΑ των συντάξεων του Ταμείου Επικουρικής Ασφάλισης Προσω¬ 
πικού Ιδρυμάτων Ε.Ν. (ΤΕΑΠΙΕΝ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την αριθ. 30640/78/3.4.78 άρθρο 6 παρ. Γ' απόφαση του 
Υπουργού Εμπορ. Ναυτιλίας (ΦΕΚ 300 Β/3.4.78). 

β) Την αριθ. 145054/6/82/23.6.82, άρθρο 7, κοινή απόφαση των 
Υπουργών Προεδρίας της Κυβέρνησης και Εμπορικής Ναυτιλίας (ΦΕΚ 
431Β/24.6.82). 

γ) Τις διατάξεις του άρθρου 18 Ν. 1505/84 «Αναδιάρθρωση μισθο¬ 
λογίου προσωπικού της δημόσιας διοίκησης και άλλες συναφείς διατά¬ 
ξεις» (ΦΕΚ 194 Α/3.12.84). 

δ) Την απόφαση του Δ.Σ./ΤΕΑΠΙΕΝ της 5/18.5.88 συνεδρία¬ 

σης. 

ε) Την,υπ’ αριθ. 2434.10/6/88/11.6.88 απόφαση Υπουργού 
Εμπορικής Ναυτιλίας. 

στ) Την παρ. 2 του άρθρου μόνου του Π.Δ. 492/84, αποφασίζουμε: 

1. Τη συγκρότηση της Επιτροπής από τις ΜΑΓΚΑΝΑΡΗ Αικατε¬ 
ρίνη υπάλληλο Δ/νσης Οικονομικού του ΝΑΤ με Γ' βαθμό - ΤΕ κλάδου 
και ΑΔΑΜΟΠΟΥΛΟΥ Σωτηρία υπάλληλο Δ/νσης Οικονομικού του 
ΝΑΤ με Γ' βαθμό - ΔΕ κλάδου, έργο της οποίας θα είναι ο επανυπολογι- 
σμός των αναδρομικών της ΑΤΑ στους συνταξιούχους του ΤΕΑΠΙΕΝ. 

Τα μέλη της Επιτροπής θα απασχολούνται με το συγκεκριμένο έργο 
μετά το πέρας του κανονικού ωραρίου εργασίας πέντε (5) φορές το μήνα 
επί πέντε (5) ώρες την κάθε φορά, μέχρι την ολοκλήρωση της εργασίας, 
η οποία θα γίνει εντός του 1988 αρχής γενομένης από Ιούνιο 1988. 

2. Η αμοιβή των πιο πάνω υπαλλήλων μέχρι 30.6.88 θα υπολογι¬ 
στεί σύμφωνα με τις διατάξεις του,άρθρου 18 του Ν. 1505/84 και από 
1.7.88 κατά τις διατάξεις του άρθρου 8 του Ν. 1810/88. 

3) Η παρούσα ισχύει αναδρομικά από 11.6.88 (άρθρ. 40 Ν. 849/ 
78). 


Η απόφαση αυτή να δημοσιευθεί στην Εφημερίδα της Κυβεμνήσεως. 

Αθήνα 26 Απριλίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΤΣΟΒΟΛΑΣ ΑΝΤΩΝΗΣ ΝΤΕΝΤΙΔΑΚΗΣ 

- ♦ - 

Αριθ. 2039964/Α3455/0024 (8) 

Ανάθεση της διαχείρισης του Εθνικού Σταδίου Έδεσσας στην Τράπεζα 
της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Ν. Δ/γμα αριθ. 650/24.8.70 «Περί Γυμναστηρίων» με το 
οποίο ιδρύθηκε το Εθνικό Στάδιο Έδεσσας. 

4. Το έγγραφο της Τράπεζας της Ελλάδας αριθμ. 23504/ 
9.5.89. 

5. Την απόφαση του Υπουργού των Οικονομικών αριθ. 1032848/ 
555/9.3.89 (ΦΕΚ 185/Β/14.3.89) «Μεταβίβαση της Εξουσίας να 
υπογράφουν με εντολή Υπουργού, στους Προϊσταμένους Δ/νσεων, Τμη¬ 
μάτων κ.λπ.», αποφασίζουμε: 

Η ταμειακή διαχείριση του Εθνικού Σταδίου Έδεσσας ν’ ασκείται 
από την Τράπεζα της Ελλάδας, σύμφωνα με τις διατάξεις του από 
20.1.1932 Π. Δ/τος «Διαχείριση νομικών προσώπων από την Τρά¬ 
πεζα της Ελλάδας» όπως αυτό τροποποιήθηκε με το από 7.10.1958 
Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στο Δημόσιο Ταμείο Έδεσσας. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 15 Μαΐου 1989 

Με εντολή Υπουργού 

Ο Διευθυντής κ.α.α. 

Θ. ΣΑΡΜΠΑΝΗΣ 

- ♦ - 

Αριθ. 141/οικ. 1183 (9) 

Τρόπος εξόφλησης εισφορών των ασφαλισμέων στο Ταμείο Αρωγής 

Προσωπικού των υπηρεσιών Υπουργείου Δικαιοσύνης δικαστικών 

λειτουργών, στους οποίους χορηγείται ειδική κανονική άδεια άνευ 

αποδοχών της παρ. 6 του άρθρου 44 του Ν. 1756/88. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 44 του Ν. 1756/88 (ΦΕΚ 
35/26.2.88, τ.Α'). 

2. Τα άρθρα 23 παρ. 1 στοιχ. στ’ και 24 παρ. 1 και παρ. 2 στοιχ. γ', 
26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 137/ 
26.7.85, τ.Α'). 

3. Τις διατάξεις του Π. Δ/τος 105/88 (ΦΕΚ 46/15.3.88, τ.Α'). 

4. Την αρ. 904/30.11.88 κοινή Απόφαση του Πρωθυπουργού και 
του Υπουργού Υγείας, Πρόνοιας και Κοιν. Ασφαλίσεων (ΦΕΚ 863/ 
30.11.88, τ. Β'). 

5. Τη γνώμη του Δ.Σ. του Ταμείου Αρωγής Προσωπικού των Υπη¬ 
ρεσιών Υπουργείου Δικαιοσύνης που διατυπώθηκε στην από 
27.1.1988 συνεδρίασή του, αποφασίζουμε: 

Στην περίπτωση α' της αρ. 141/392/7.4.89 Απόφασης του Υπουρ¬ 
γού Υγείας, Πρόνοιας και Κοιν. Ασφαλίσεων, που δημοσιεύτηκε στο 
ΦΕΚ 285/τ.Β'/20.4.89, διαγράφεται η φράση «ή στα κατά τόπους 
Υποκαταστήματα της Εθνικής Τράπεζας της Ελλάδος». 

Η απόφαση αυτή νά δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

Αριθ. Φ.211/1168 (10) 

Τροποποίηση της Υπουργικής Απόφασης Φ. 211771/9.4.87 (ΦΕΚ 
204, τ.Β'). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 620/77 «περί τρο- 
ποποιήσεως και συμπληρώσεως του Α.Ν. 2682/40 «περί ιδρύσεως του 
Ταμείου Προνοίας Αμίσθων δικαστικών Κλητήρων και άλλων τινών 
διατάξεων». 

2. Τις διατάξεις των άρθρων 23, 24, 26 και 27 του Ν. 1558/85 
(ΦΕΚ 137, τ.Α'). 

3. Τις διατάξεις του άρθρου 14 του Π.Δ/τος 105/88 (ΦΕΚ 46 
τ.Α’). 

4. Τις διατάξεις του εδ. δ' της παρ. 3 του άρθρου 2 του Π. Δ/τος 
231/86 (ΦΕΚ 97, τ.Α')/ 

5. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863, 
τ.Β’). 

6. Τη γνώμη του Δ.Σ. του Ταμείου Προνοίας Δικαστικών Επιμελη¬ 
τών, που διατυπώθηκε κατά την 3η/23.2.89 συνεδρίασή του. 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 46η/26.4.89 συνεδρίαση του της ΚΕ' περιόδου, αποφα¬ 
σίζουμε: 

Οι περιπτώσεις α', β' κα· γ’ της παρ. 1 του άρθρου 4 του Α.Ν. 
2682/40 όπως ισχύουν μετά την τελευταία τροτοποποίησή τους με τη 
Υ.Α. Φ. 211/771/9.4.87 (ΦΕΚ 204, τ.Β’) και Φ. 211/2300/ 
16.10.87 (ΦΕΚ 588, τ.Β') αντικαθίστανται ως ακολούθως: 

α) Δραχμές τριάντα δύο (32) για κάθε επίδοση πάσης φύσεως αντι¬ 
κειμένου μορφής, τύπου και σύνταξη δικογράφου ή εγγράφου, περιλαμ- 
βανομένων και των ατελών επιδόσεων. 

β) Δραχμές τριάντα δύο (32) για κάθε εκδιδόμενο αντίγραφο ακέ¬ 
ραιου φύλλου χαρτοσήμου ως και για κάθε πιστοποιητικό ή βεβαίωση. 

γ) Δραχμές πενήντα εξ (56) για κάθε συντασσόμενη έκθεση, πρό¬ 
γραμμα πλειστηριασμού ή επαναληπτικού, εγκατάσταση, αποβολή, 
έξωση, προσωποκράτηση, κήρυξη κ.λπ.», 

Η απόφαση αυτή, ισχύει την 1η του επομένου από τη δημοσίευση 
στην Εφημερίδα της Κυβερνήσεως, μήνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

-ψ- 

Αριθ. Ε5/2216 (11) 

Πρακτική άσκηση στο επάγγελμα σπουδαστών τμήματος Φυσικοθερα¬ 
πείας. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΥΓΕΙΑΣ ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 για την «Εισαγωγή 
σπουδαστών στην Τριτοβάθμια Εκπαίδευση και άλλες διατάξεις. 

2. Τις διατάξεις του Π.Δ. 174/85 για την «Άσκηση στο επάγγελμα 
των σπουδαστών των ΤΕΙ». 

3. Την Ε5/1258/86 (ΦΕκ 133/Β/86), κοινή απόφαση περί «Ορι¬ 
σμού αποζημίωσης των ασκουμένων σπουδαστών ΤΕΙ στο Δημόσιο Το¬ 
μέα». 

4. Την ανάγκη εκπαίδευσης και πρακτικής άσκησης στο επάγγελμα 
των σπουδαστών της Τριτοβάθμιας Τεχνολογικής Εκπαίδευσης προκει- 
μένου ν’ αποκτήσουν την απαιτούμενη επαγγελματική εμπειρία. 

5. Την 904/30.11.88 (ΦΕΚ 863/Β/88) κοινή απόφαση του Πρω¬ 
θυπουργού & Υπουργείου Υγείας, Πρόνοιας & Κοινωνικών Ασφαλί¬ 
σεων σχετικά με ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων. 

6. Την Η/186/89 (ΦΕΚ 12/Β/1989) κοινή απόφαση του Πρωθυ¬ 
πουργού και του Υπουργού Εθν. Παιδείας σχετικά με ανάθεση αρμοδιο¬ 
τήτων στους Υφυπουργούς. 

7. Την 10752/1.12.88 πρόταση του ΤΕΙ Αθήνας, αποφασί¬ 
ζουμε: 


1. Καθορίζουμε τον αριθμό των σπουδαστών τμήματος Φυσικοθερα¬ 
πείας της ΣΕΥΠ του ΤΕί Αθήνας που θα πραγματοποιούν την πρακτική 
τους άσκηση στο επάγγελμα από 1.4.89 στην Ελληνική Εταιρεία Απο¬ 
κατάστασης Αναπήρων Παίδων (ΕΛΕΠΑΠ) σε 4 (τέσσερις). 

2. Οι αποζημιώσεις και οι ασφαλιστικές εισφορές των ασκούμενων 
σπουδαστών θα βαρύνουν τον προϋπολογισμό του ΤΕΙ Αθήνας και κα¬ 
ταβάλλονται από τις πιστώσεις των λειτουργικών των δαπανών ύστερα 
από πρόσθετη επιχορήγηση. 

3. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

οι ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ. ΕΘΝ. ΠΑΙΔΕΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΘΡΗΣΚΕΥΜΑΤΩΝ 

ΧΡ. ΟΙΚΟΝΟΜΟΥ ΦΙΛ. ΠΕΤΣΑΛΝΙΚΟΣ 

- +-- 

Αριθ. 136.11/Β2/1928 (12) 

Πρόσληψη προσωπικού για τις λειτουργικές ανάγκες της Μαιευτικής - 
Γυναικολογικής Κλινικής του Αρεταίειου Νοσοκομείου 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 2 του Ν. 993/79 και του άρθρου 
14 του Ν. 1735/87. 

2. Την αριθμ. ΔΙΠΙΔ/Φ.40/64/ 7425/88 εγκύκλιο του Υποργείου 
Προεδρίας της Κυβέρνησης. 

3. Το έγγραφο του Αρεταίειου Νοσοκομείου, αποφασίζουμε: 

Διαπιστώνοντας το απρόβλεπτο και επείγον για τις λειτουργικές ανά¬ 
γκες της Μαιευτικής - Γυναικολογικής Κλινικής του Αρεταίειου Νοσο¬ 
κομείου καθορίζουμε τον αριθμό του προσωπικού που απαιτείται για το 
σκοπό αυτό σε τρεις (3) μαίες (κλάδος ΤΕ) για χρονικό διάστημα 6 μη¬ 
νών από 20.5.89. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 12 Μαΐου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

-φ- 

Αριθ. 3269 (13) 

Μεταβίβαση αρμοδιοτήτων στο Γενικό Γραμματέα και στους Προϊστα¬ 
μένους Διευθύνσεων και Τμημάτων της Γενικής Γραμματείας Λαϊ¬ 
κής Επιμόρφωσης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 18 του Ν. 1320/83 (Φ.Ε.Κ. 6 τ.Α') 
«πρόσληψη στο δημόσιο τομέα και άλλες διατάξεις». 

2. Τις διατάξεις των άρθρων 16 και 29 του Ν. 1558/85 «Κυβέρ¬ 
νηση και Κυβερνητικά όργανα», αποφασίζουμε: 

Μεταβιβάζουμε στο Γενικό Γραμματέα και στους Προϊσταμένους Δ/ 
νσεων και Τμημάτων της Γενικής Γραμματείας Λαϊκής Επιμόρφωσης 
του Υπουργείου Πολιτισμού τις παρακάτω αρμοδιότητες: 

Άρθρο 1 

Στον Γ ενικό Γ ραμματέα αναθέτουμε την υπογραφή με εντολή Υπουρ¬ 
γού των παρακάτω θεμάτων: 

1. Προκηρύξεις διενέργειες διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης, διάθε¬ 
σης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό είναι ανώτερο από 
5.000.001 και μέχρι δρχ. 50.000.000. 

2. Έγγραφα προς Υ.Ε.Ε. για τη μεταβίβαση πιστώσεων, του τακτι¬ 
κού προϋπολογισμού με επιτροπικά εντάλματα, όταν το ποσό είναι από 
5.000.001 μέχρι 50.000.000 δρχ. 

3. Προκηρύξεις, πράξεις και αποφάσεις διενέργειας διαγωνισμών, 
κατακύρωσης αυτών και ανάθεσης ή απ’ ευθείας ανάθεσης μελετών 
εκτέλεσης έργων, καθώς και αποφάσεις έγκρισης ή τροποποίησης αυ¬ 
τών και προμηθειών, από το πρόγραμμα Δημοσίων Επενδύσεων για 
αντικείμενο προϋπολογισμού δαπάνης κατώτερο από 50.000.000 δρχ. 

4. Αποφάσεις καθορισμού αμοιβών μελετών έργων και αποφάσεις 
έγκρισης δαπανών από το πρόγραμμα δημοσίων επενδύσεων, όταν το 

ποσό είναι από 10.000.001 μέχρι 50.000.000 δρχ. 

5. Αποφάσεις απ’ ευθείας ανάθεσης έργου ή μελέτης ή προμήθειας 
όταν γίνεται κατά παρέκλιση των διατάξεων και το ποσό δεν είναι ανώ¬ 
τερο από 5.000.000 δρχ. 

6. Προτάσεις προς το Υπουργείο Οικονομικών για μεταφορά πιστώ¬ 
σεων από τον τακτικό προϋπολογισμό της Γ.Γ.Λ.Ε., σε προϋπολογισμό 
άλλου Υπουργείου ή από φορέα και Κ.Α, της Γ.Γ.Λ.Ε. σε άλλο φορέα 
και Κ.Α. της Γ.Γ.Λ.Ε. όταν το ποσό είναι από 3.000.001 μέχρι 
20.000.000 δρχ. 

7. Αποφάσεις συγκρότησης επιτροπών διενέργειας διαγωνισμών 
προμηθειών, παραλαβής υλικών ή έργων και εκτέλεσης έργων ή εργα¬ 
σιών. 

8. Εγκύκλιοι προς τις Ν.Ε.Λ.Ε. με οδηγίες που αφορούν στην εύ¬ 
ρυθμη λειτουργία της Λαϊκής Επιμόρφωσης. 

9. Αποφάσεις συγκρότησης επιτροπών για τη διεκπεραίωση συγκε¬ 
κριμένου έργου αρμοδιότητας Γενικής Γραμματείας Λαϊκής Επιμόρφω¬ 
σης. 

10. Αποφάσεις μετακίνησης μονίμων, με σύμβαση ή αποσπασμένων 
υπαλλήλων στη Γ.Γ.Λ.Ε. εκτός έδρας, για εκτέλεση υπηρεσίας, στο 
εσωτερικό ή στο εξωτερικό και αποφάσεις καθ’ υπέρβαση ημερών. 

11. Έγγραφα με τα οποία διαβιβάζονται στο Υπουργείο Εργασίας οι 
αιτήσεις της ΕΟΚ. 

12. Αποφάσεις προκηρύξεων για πρόσληψη προσωπικού με ανάθεση 
έργου. 

13. Έγκριση καταβολής αποζημίωσης του άρθρου 21 παρ. 13 του 
κανονισμού Λ.Ε. σε επιμορφωτές που μετέχουν σε πειραματικά επιμορ¬ 
φωτικά προγράμματα. 

14. Έγγραφα με οδηγίες για την οργάνωση σεμιναρίων επιμόρφω¬ 
σης επιμορφωτών. 

15. Αποφάσεις ορισμού επιτροπών για την επιλογή ειδικών επιμορ- 
φωτών. 

16. Αποφάσεις ορισμού επιτροπών παραλαβής εργασιών και έργων 
από άτομα που εργάζονται στη Γ.Γ.Λ.Ε. με σύμβαση έργου. 

17. Χορήγηση εκπαιδευτικών αδειών για το εσωτερικό και εξωτε¬ 
ρικό. 

18. Χορήγηση κανονικών και αναρρωτικών αδειών στους προϊστα¬ 
μένους των Διευθύνσεων της Γ.Γ.Λ.Ε. 

19. Έγκριση παρέκλισης από τα προγράμματα μάθησης Λαϊκής 
Επιμόρφωσης καθώς και έγκριση πειραματικών επιμορφωτικών προ¬ 
γραμμάτων. 

20. Έγκριση παραπομπής ενηλίκων σε εξετάσεις για την απόκτηση 
απολυτηρίου Δημοτικού Σχολείου κατά παρέκλιση του Ν.Δ. 79/73. 

21. Απαντήσεις σε αναφορές πολιτών συλλόγων κ.λπ. για θέματα 
που ρυθμίζονται με αμφισβητούμενο τρόπο από τις κείμενες διατάξεις ή 
στρέφονται κατά συγκεκριμένων υπηρεσιακών οργάνων. 

22. Ερωτήματα προς το Νομικό Σύμβουλο Διοίκησης. 

23. Εντολή διενέργειας διαχειριστικού ελέγχου. 

24. Έγκριση για την έκδοση και εκτύπωση από τη Γ.Γ.Λ.Ε. επιμορ¬ 
φωτικών βιβλίων και λοιπών εντύπων. 

25. Καθορισμός των δημοσίων υπηρεσιών που δικαιούνται να πραγ¬ 
ματοποιούν κρατικές υπεραστικές τηλεφωνικές συνδιαλέξεις μέσω 
ΟΤΕ. 

26. Έγκριση εγκατάστασης τηλετύπων (ΤΕΛΕΞ) στη Κ.Υ. της Γε¬ 
νικής Γραμματείας Λ.Ε. και στις ΝΕΛΕ. 

Άρθρο 2 

Στους προϊσταμένους των Διευθύνσεων αναθέτουμε την υπογραφή 
«με εντολή Υπουργού» των παρακάτω θεμάτων: 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης, διάθε¬ 
σης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό όταν το ποσό είναι 1.000.001 μέχρι 
5.000.000 δρχ. 

2. Προτάσεις προς το Υπουργείο Οικονομικών για τη μεταφορά πι¬ 
στώσεων από τον τακτικό προϋπολογισμό της Γ.Γ.Λ.Ε. σε προϋπολογι¬ 
σμό άλλου Υπουργείου ή από φορέα και Κ.Α. της Γ.Γ.Λ.Ε. σε άλλο φο¬ 
ρέα και Κ.Α. της Γ.Γ.Λ.Ε. όταν το ποσό είναι μέχρι 3.000.000 δρχ. 

3. Έγγραφα προς την Υ.Ε.Ε. για τη μεταβίβαση πιστώσεων του τα¬ 
κτικού προϋπολογισμού με επιτροπικά εντάλματα όταν το ποσό δεν είναι 
«ανώτερο από 5.000.000 δρχ. 

4. Αποφάσεις καθορισμού αμοιβών μελετών έργων και αποφάσεις 
εγκρίσεων δαπ«ανών από το πρόγραμμα δημοσίων επενδύσεων όταν το 


ποσό είναι μέχρι 10.000.000 δρχ. 

5. Υπογραφή συμβάσεων για θέματα Δημοσίων Επενδύσεων που 
έχει εκδοθεί σχετική απόφαση ανάθεσης, ανεξάρτητα από το ύψος του 
ποσού. 

6. Έγγραφα προς το Υπουργείο Οικονομικών για την αύξηση του 
διαθέσιμου ποσοστού πιστώσεων. 

7. Υπογραφή κάθε είδους συμβάσεων προμηθειών, μισθώσεων και 
εκτέλεσης έργου. 

8. Έκδοση και παράταση εντοιλμάτων προπληρωμής ανεξάρτητα 
από το ύψος ποσού. 

9. Ορισμός ή αντικατάσταση υπολόγων διαχειριστών. 

10. Ορκωμοσία υπαλλήλων που διορίζονται στη Γ.Γ.Λ.Ε. καθώς και 
αποδοχή παραίτησης αυτών. 

11. Αποφάσεις καθορισμού αποδοχών, χορήγησης χρονοεπιδόμα- 
τος, μιαθολογικών κλιμακίων και κατάταξης σε κλίμακα στους μονί¬ 
μους και με σύμβαση υπαλλήλους της Γ.Γ.Λ.Ε. 

12. Αποφάσεις μονιμοποίησης υποιλλήλων της Γ.Γ.Λ.Ε. 

13. Έγγραφα που απευθύνονται στα Υπηρεσιακά και Πειθαρχικά 
Συμβούλια και αφορούν θέματα υπηρεσιακής κατάστασης των υπάλλη¬ 
λων της Γ.Γ.Λ.Ε. 

14. Χορήγηση «αναρρωτικών αδειών στους προϊσταμένους των τμη¬ 
μάτων της Γ.Γ.Λ.Ε. και χορήγηση κανονικών αδειών στους μονίμους 
υπιχλλήλους ανεξαρτήτως βαθμού, καθώς και στους υποιλλήλους με 
σύμβαση. 

15. Πληρωμή αποζημίωσης για τη μη χορήγηση κανονικής άδειας. 

16. Χορήγηση οπτικοακουστικών επιμορφωτικών μέσων στις 
Ν.Ε.Λ.Ε. 

17. Στεγαστικά θέματα των Ν.Ε.Λ.Ε. και των Κ.Ε. 

18. Κατανομή εξοπλισμού στις Ν.Ε.Λ.Ε. και Κ.Ε. 

19. Καθορισμός ανωτάτου ορίου τηλεφωνικών συνδκχλέξεων και κα- 
τιαλογισμός υπέρβασης επιτρεπομένου ανωτάτου ορίου τηλεφωνικών 
συνδιοιλέξεων. 

20. Παροχή πληροφοριακών στοιχείων προς ΣΤΕ, Ελεγκτικό Συνέ¬ 
δριο και λοιπά Διοικητικά δικαστήρια.- 

21. Έγγραφα για παροχή πληροφοριών σχετικών με τη λειτουργία 
της Λαϊκής Επιμόρφωσης προς ιδιώτες, συλλόγους κ.λπ. 

22. Αποφάσεις απόλυσης υπαλλήλων λόγω τριακονταπενταετείας ή 
ορίου ηλικίας. 

23. Υπογραφή συμβάσεων πρόσληψης προσωπικού με σχέση εργα¬ 
σίας ιδιωτικού δικαίου. 

24. Έγκριση εγκατάστασης τηλεφωνικής σύνδεσης στις Ν.Ε.Λ.Ε. 

25. Έγγραφα με τα οποία στέλνεται έντυπο υλικό στις Ν.Ε.Λ.Ε. 

26. Βεβαιώσεις στα μέλη των Σ.Λ.Ε., τους Υπευθύνους Κέντρων και 
τους Επιμορφωτές, ότι παρακολούθησαν σεμινάρια στη Κ.Υ. της Γενι¬ 
κής Γραμματείας Λαϊκής Επιμόρφωσης. 

Άρθρο 3 

Στους Προϊσταμένους των τμημάτων αναθέτουμε την υπογραφή «με 
εντολή Υπουργού» των παρακάτω θεμάτων: 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανιΐληψης, έγκρισης, διάθε¬ 
σης και «αναγνώρισης κάθε φύσεως δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό δεν είναι ανώτερο από 
1.000.000 δρχ. 

2. Έγγραφα για ατελή εισαγωγή εξοπλιστικών μέσων και οργάνων. 

3. Έγγραφα για την έκδοση αεροπορικού εισιτηρίου, για τις μετακι¬ 
νήσεις στο, εσωτερικό ή εξωτερικό των υπαλλήλων της Γ.Γ.Λ.Ε. 

4. Έγγραφα με τα οποία κοινοποιούνται πίνακες προακτέων και οι 
πίνακες του άρθρου 8 του Ν. 1586/86. 

5. Έγγραφα με τα οποία διαβιβάζονται οι συνταξιοδοτικοί φάκελλοι 
στην Υπηρεσία Συντάξεων. 

6. Έγγραφα με τα οποία διαβιβάζονται προκηρύξεις ή περιλήψεις 
πράξεων στις εφημερίδες για δημοσίευση. 

7. Τις εντολές δημοσίευσης στην Εφημερίδα της Κυβερνήσεως περι¬ 
λήψεων αποφάσεων και λοιπών πράξεων. 

8. Τη βεβαίωση της ακρίβειιχς των αντιγράφων που εκδίδονται. 

9. Έγγραφα προς τις Πρωτοβάθμιες, Δευτεροβάθμιες και ειδικές 
Υγειονομικές Επιτροπές. 

10. Κοινοποίηση διορισμού και βεβαίωση ανάληψης υπηρεσ'κχς. 

11. Χορήγηση αδειών κυήσεως και λοχείοις, καθώς και χορήγηση 
αναρρωτικών αδειών. 

12. Χορήγηση βεβαιώσεων στους υπαλλήλους για την υπαλληλική 
τους ιδιότητα, την υπηρεσιακή κατάσταση και τις αποδοχές τους. 

13. Έγγραφα προς την Υ.Ε.Ε. για τη χορήγηση βεβαίωσης για την 
ύπαρξη σχετικής πίστωσης στον προϋπολογισμό της Γ.Γ.Λ.Ε. 

14. Επισημείωση για τη θέση εγγράφων στο αρχείο της Γ.Γ.Λ.Ε. 

15. Επικύρωση της υπογραφής των υπαλλήλων της Γ.Γ.Λ.Ε. 

16. Θεώρηση των βιβλιαρίων υγείας. 

17. Απαντήσεις σε αναφορές πολιτών, συλλόγων κ.λπ. για θέματα 
που αντιμετωπίζονται με σαφείς διατάξεις. 

18. Έγγραφα που αφορούν στην έκδοση και ανανέωση διαβατηρίων. 

19. Έγγραφα προς την Τράπεζα της Ελλάδος για τη χορήγηση συ¬ 
ναλλάγματος για μετάβαση στο εξωτερικό. 

20. Εντολές χορήγησης υλικού για τις ανάγκες των τμημάτων της 

Γ.Γ.Λ.Ε. 

21. Αποφάσεις με τις οποίες εγκρίνονται άδειες άσκησης ιδιωτικού 
έργου χωρίς αμοιβή. 

22. Υπόμνηση εγγράφων, που έχουν εκδοθεί από ανώτερο Ιεραρχικά 
όργανο. 

23. Χορήγηση βεβαιώσεων σε ιδιώτες με βάση τα στοιχεία που 
υπάρχουν στην υπηρεσία. 

24. Έγγραφα προς το Εθνικό Τοπογραφείο για εκτυπώσεις, χορη¬ 
γήσεις φύλλων της Εφημερίδας της Κυβέρνησης και λοιπού έντυπου 
υλικού. 

25. Την επιστροφή εγγράφων που δεν υποβλήθηκαν στην υπηρεσία 
ιεραρχικά. 

26. Έγγραφα με τα οποία κοινοποιούνται εγκύκλιοι στις ΝΕΛΕ. 

Άρθρο 4 

1. Αν δεν υπάρχει Γενικός Γραμματέας ή κωλύεται ή απουσιάζει, οι 
αρμοδιότητες ασκούνται από τον Υπουργό. 

2. Αν κωλύεται ή απουσιάζει ο Διευθυντής και ο νόμιμος αναπληρω¬ 
τής του, οι αρμοδιότητές του ασκούνται από τον καθ’ ύλη αρμόδιο τμη- 
ματάρχη. 

3. Αν κωλύεται ή απουσιάζει ο προϊστάμενος τμήματος και ο νόμιμος 
αναπληρωτής του, οι αρμοδιότητές του ασκούνται από τον Προϊστάμενο 
Διεύθυνσης. 

4. Το αρμόδιο ανώτερο ιεραρχικό όργανο μπορεί κατά τη κρίση του 
να ζητά από το αρμόδιο κατώτερο ιεραρχικό όργανο να του προσκομίζει 
για υπογραφή έγγραφα, αποφάσεις κ.λπ., αν αυτό επιβάλλεται από ειδι¬ 
κούς λόγους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μάιου 1989 

Η ΥΠΟΥΡΓΟΣ 

ΑΜΑΛ.-ΜΑΡΙΑ (ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΠΟ/ΑΡΧ/Β1/Φ38/14893/321 (14) 

Χαρακτηρισμός· ως ιστορικού διατηρητέου μνημείου της ιδιοκτησίας 
Ειρ. Παπαδάκη στο Ξηροστέρνι Αποκορώνου Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/55227/23.12.1988 Υ.Α. (ΦΕΚ 
923/Β/23.12.1988) για «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στον Γενικό Γραμμα¬ 
τέα του ΥΠΠΟ», όπως αυτή διορθώθηκε με το ΦΕΚ 37/Β/20.1.1989 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 
25.1.1989 (ΦΕΚ 73/Β/1.2.1989). 

2. Τις διατάξεις του άρθρου 52 του Κ.Ν. 5351/32 «Περί Αρχαιοτή¬ 
των» σε συνδυασμό με τις διατάξεις του Ν. 1469/50 «Περί προστασίας 
ειδικής κατηγορίας οικοδομημάτων και έργων τέχνης μεταγενεστέρων 
του 1830». 

3. Γνωμοδότηση του Τοπικού Συμβουλίου Μνημείων Δυτικής Κρή¬ 
της, όπως αυτή διατυπώθηκε στην αριθμ. 7/1.3.1989 Συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο της ιδιοκτησία Ειρ. 
Παπαδάκη στο Ξηροστέρνι Αποκορώνου Χανιών, ως τυπικό χρονολο¬ 
γημένο δείγμα (1790) τοπικής λαϊκής αρχιτεκτονικής του τέλους του 
18ου αιώνα με μεταγενέστερες προσθήκες του β’ μισού του 19ου αιώνα. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 . 

Με εντολή Υπουργού 
Ο Γενικός Γραμματέας 
Γ. ΘΩΜΑΣ 

- ♦ - 

Αριθ. ΥΠΠΟ/ΑΡΧ/Β1 /Φ38/14895/322 (15) 

Χαρακτηρισμός ως ιστορικού διατηρητέου μνημείου της οικίας Αθαν. 

Σαφούρη στον Κεφαλά Αποκορώνου Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/55227/23.12.1988 Υ.Α. (ΦΕΚ 
923/Β/23.12.1988) για «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στον Γενικό Γραμμα¬ 
τέα του ΥΠΠΟ», όπως αυτή διορθώθηκε με το ΦΕΚ 37/Β/20.1.1989 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 
25.1.1989 (ΦΕΚ 73/Β/1.2.1989). 

2. Τις διατάξεις του άρθρου 52 του Κ.Ν. 5351/32 «Περί Αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Μνημείων Δυ¬ 
τικής Κρήτης, όπως αυτή διατυπώθηκε στην αριθμ. 7/1.3.1989 Συνε¬ 
δρία του, αποφασίζουμε: 

Χαρακτηρίζουμε ως ιστορικό διατηρητέο μνημείο την οικία ιδιοκτη¬ 
σίας Αθανασίου Σαφούρη στον Κεφαλά Αποκορώνου Χανιών, διότι απο¬ 
τελεί χαρακτηριστικό δείγμα αρχιτεκτονικής της εποχής της Τουρκο¬ 
κρατίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Με εντολή Υπουργού 
Ο Γενικός Γραμματέας 
Γ. ΘΩΜΑΣ 

- ♦ - 

Αριθ. 1055 (16) 

Έγκριση ημερών εκτός έδρας υπαλλήλων του Κε.Δ.Α.Κ. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 9 του Ν. 1198/81. 

2. Τις διατάξεις του Ν.Δ. 65/73 «περί δαπανών κινήσεως των τα¬ 
κτικών πολιτικών δημοσίων υπαλλήλων». 

3. Τις αριθ. 28243/845/18.4.84 και 95015/2615/20.8.84 
κοινές Υπουργικές Αποφάσεις, οι οποίες κυρώθηκαν με τη διάταξη του 
άρθρ. 20 του Ν. 1505/84. 

4. Την αριθ. 3011/55/12.1.87 κοινή Υπουργική Απόφαση, η 
οποία κυρώθηκε με το Ν. 1684/87. 

5. Την αριθ. 44012/1827/10.5.88 κοινή Υπουργική Απόφαση. 

6. Την πρόταση του Διοικητικού Συμβουλίου του Κε.Δ.Α.Κ. που δια¬ 
τυπώθηκε στο πρακτικό της 16.2.1989 συνεδρίασης (απόφαση 5/ 
1989), αποφασίζουμε: 

Εγκρίνουμε τη μετακίνηση και παραμονή εκτός έδρας, με δικαίωμα 
αποζημίωσης των μονίμων και των επί σχέσει εργασίας ιδιωτικού δι¬ 
καίου αορίστου χρόνου υπαλλήλων του Κε.Δ.Α.Κ., καθώς και των απο¬ 
σπασμένων υπαλλήλων σ’ αυτό για το έτος 1989, ως εξής: 

α. Μέχρι είκοσι (20) ημέρες το μήνα και συνολικά 144 ημέρες ετη- 
σίως για κάθε υπάλληλο με σχέση εργασίας ιδιωτικού δικαίου αορίστου 
χρόνου ή αποσπασμένο μόνιμο υπάλληλο, που μεταβαίνει στο Άγιο 
Όρος ή στη λοιπή χώρα για εκτέλεση υπηρεσίας. 

β. Μέχρι είκοσι (20) ημέρες το μήνα και συνολικά 144 ημέρες ετη¬ 
σίους για κάθε μόνιμο υπάλληλο ή αποσπασμένο μόνιμο υπάλληλο που 
μεταβαίνει στο Άγιο Όρος ή στη λοιπή χώρα για εκτέλεση υπηρεσίας. 

γ. Διακόσιες (200) ημέρες συνολικά ετησίους, χωρίς μηνιαίο όριο 
ημερών για κάθε έναν από τους υπαλλήλους που απαρτίζουν τα τοπο¬ 
γραφικά συνεργεία και μεταβαίνουν στο Άγιο Όρος ή στη λοιπή χώρα 
για τοπογραφικές εργασίες. 

δ. Τριάντα (30) ημέρες συνολικά ετησίους για κάθε υπάλληλο, μόνιμο 
ή συμβασιούχο, καθώς και για κάθε αποσπασμένο μόνιμο υπάλληλο 
που μεταβαίνει στο εξωτερικό για εκτέλεση υπηρεσίας. 

Η παρούσα να δημοσιευτεί στην Εφημερίδα της Κυβερνήσεως. 

Θεσσαλονίκη, 8 Μαρτίου 1989 
Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
-♦- 

Αριθ. 6794 (17) 

Κατάργηση Νομικών Προσώπων με το όνομα «Πνευματικό Κέντρο Δή¬ 
μου Νέων Λιοσίων», «Δημοτική Φιλαρμονική Δήμου Νέων Λιοσίων» 

και «Δημοτική Βιβλιοθήκη Δήμου Νέων Λιοσίων». 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 
δικα (Π.Δ. 76/85). 

2. Τις όμοιες του Π.Δ/τος 331 /83 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

3. Την αριθμ. 67/6.4.89 απόφαση του Δημοτικού Συμβουλίου 
Νέων Λιοσίων, περί καταργήσεως των Νομικών Προσώπων «Πνευμα¬ 
τικού Κέντρου Δήμου Νέων Λιοσίων», «Δημοτικής Φιλαρμονικής Δή¬ 
μου Νέων Λιοσίων» και «Δημοτικής Βιβλιοθήκης Δήμου Νέων Λιο¬ 
σίων» και ένταξης των αρμοδιοτήτων τους στο Πολιτιστικό Κέντρο Δή¬ 
μου Νέων Λιοσίων. 

4. Το αριθμ. 2912/26.4.1985 έγγραφο του Υπουργείου Εσωτερι¬ 
κών, σχετικά με τη δυνατότητα ένταξης του Προσωπικού των καταρ¬ 
γουμένων Νομικών Προσώπων στο Νομικό Πρόσωπο που αναλαμβάνει 
την εκπλήρωση του σκοπού τους, αποφασίζουμε: 

1. Την κατάργηση των Νομικών Προσώπων. 

α) «Πνευματικό Κέντρο Δήμου Νέων Λιοσίων» (ΦΕΚ 24Α/ 
7.2.1976), 

β) «Δημοτική Φιλαρμονική Δήμου Νέων Λιοσίων» (ΦΕΚ 26/ 
17.2.1965), 

γ) «Δημοτική Βιβλιοθήκη Δήμου Νέων Λιοσίων» (ΦΕΚ 26/ 
17.2.1965), 

τα οποία εντάσσονται, στο «Πολιτιστικό Κέντρο Δήμου Νέων Λιοσίων» 
(Φ.Ε.Κ. 50Β/26.1.1988). 

2, Η περιουσία των καταργουμένων Νομικών Προσώπων περιέρχε¬ 
ται στο Δήμο, που τα σύστησε. 

Τις ιδιωτικές περιουσίες, που έχουν περιέλθει στα Νομικά Πρόσωπα 


με πράξεις, εν ζωή ή αιτία θανάτου, εξακολουθεί να διαθέτει ο Δήμος, 
ειδικά και αποκλειστικά, για το σκοπό, για τον οποίο αφιερώθηκαν. 

3. Το προσωπικό των καταργουμένων Νομικών Προσώπων, εντάσ¬ 
σεται στο Νομικό Πρόσωπο του Πολιτιστικού Κέντρου Δήμου Νέων 
Λιοσίων, με όποια σχέση εργασίας υπηρετεί. 


Η παρούσα θα δημοσιευθεί στην Εφημερίδα της Κυβερνήσεως. 

Αιγάλεω, 16 Μαΐου 1989 

Ο Νομάρχης 
Γ. ΑΝΑΝΙΑΔΗΣ 

- ♦- 


ΔΙΟ ΡΘΩΣΕΙΣ ΣΦΑΛΜΑ ΤΩΝ 

(18) 


Διορθώνεται η 19350/6.4.1989 υπουργική απόφαση που δημο- 
σιεύθηκε περιληπτικά στο ΦΕΚ 254/13.4.1989 (τ.Β') ως προς το 
όνομα συζύγου της ΕΥΑΓΓΕΛΙΔΟΥ Διαλεχτής από το εσφαλμένο 
«σύζ. Πασχάλη» στο ορθό «σύζ. Ζήση». 

(Από το Υπουργείο Εσωτερικών) 
- ψ - 

(19) 


Διορθώνεται η υπουργική απόφαση 1137/8.2.89 που δημοσιεύθηκε 
περιληπτικά στο ΦΕΚ 140/21.2.89 (τεύχος Β’) με την οποία πολιτο- 
γραφήθηκαν 48 ομογενείς αλλοδαποί ως προς το επώνυμο της Λέντζου 
Ευαγγελίας σύζ. Κων/νου, το γένος Μουχσουρούσογλου Λεωνίδα από 
το εσφαλμένο «Λέτζου» στο ορθό «Λέντζου». 

(Από το Υπουργείο Εσωτερικών) 
-♦- 


( 20 ) 


Διορθώνεται η 19350/6.4.89 υπουργική απόφαση που δημοσιεύ¬ 
θηκε περιληπτικά στο ΦΕΚ 254/13.4.1989 (τεύχος Β') ως προς το 
επώνυμο της ΚΑΡΑΚΟΥΡΟΠΟΥΛΟΥ Ευαγγελίας του Σωτηρίου, από 
το εσφαλμένο «ΚΑΡΑΚΟΡΟΥΠΟΥΛΟΥ» στο ορθό «ΚΑΡΑΚΟΥΡΟ¬ 
ΠΟΥΛΟΥ». 


(Από το Υπουργείο Εσωτερικών) 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ 6Ρ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σόλωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΊΊιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α" 

Δρχ. 

7.000 

β) 

» 

» 

» 

Β" 

» 

10.000 

Υ) 

» 

» 

» 

Γ" 

» 

4.000 

δ) 

» 

» 

» 

Δ" 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

Ο 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















